《寄题赵丞相独往亭》
宋代·张嵲

留侯佐汉日，结志已离群。
唐乐闲退年，陟险勤邦君。
区中岂所慕，物外良作论。
上宰曩侨寓，新亭初目存。
绯怀杖策时，风衣自翻翻。
□□□□□，□□□□□。
竹密径迷远，孤游遗世纷。
憩松玩碧草，临流睇归云。
山晚落花积，溪深啼鸟喧。
揽物觉意适，依风嗟世屯。
虽安吴越胜，讵忘河洛尊。
毕辅中兴业，终回西北辕。
扈跸归庙社，角巾反丘樊。
游瞩河华郊，往来鄠杜村。
规摹王粲宅，仿佛辟疆园。
斯亭回首地，应为闾里言。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。